ddrg/super_eurlex huggingface dataset:
KOMMISSIONENS BESLUTNING af 30. marts 1995 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (95/123/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 1796/94 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. marts 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 187 af 22. 7. 1994, s. 1.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

A. Datos que se retiran de la lista - Oplysninger, der skal slettes i listen - Aus der Liste herauszunehmende Angaben - Óôïé÷åßá ðïõ äéáãñÜöïíôáé áðü ôïí êáôÜëïãï - Information to be deleted from the list - Renseignements à retirer de la liste - Dati da togliere dall'elenco - Inlichtingen te schrappen uit de lijst - Informações a retirar da lista - Luettelosta poistettavat tiedot - Uppgifter som skall tas bort från förteckningen

>TABELPOSITION>

B. Datos que se añaden a la lista - Oplysninger, der skal anføres i listen - In die Liste hinzuzufügende Angaben - Óôïé÷åßá ðïõ ðñïóôßèåíôáé óôïí êáôÜëïãï - Information to be added to the list - Renseignements à ajouter à la liste - Dati da aggiungere all'elenco - Inlichtingen toe te voegen aan de lijst - Informações a aditar à lista - Luetteloon lisättävät tiedot - Uppgifter som skall läggas till i förteckningen

>TABELPOSITION>
RÅDETS AFGØRELSE af 3. april 1995 om beskikkelse af to medlemmer af Regionsudvalget (95/122/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at to pladser som medlemmer af ovennævnte udvalg er blevet ledige, efter at Florian Gerster og Jürgen Gramke er trådt tilbage, hvilket Rådet blev underrettet om henholdsvis den 13. januar og den 13. februar 1995, og

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Karl-Heinz Klär og Rembert Behrendt beskikkes som medlemmer af Regionsudvalget som efterfølgere for henholdsvis Florian Gerster og Jürgen Gramke for den resterende del af disses mandatperiode, dvs. indtil den 25. januar 1998.

Udfærdiget i Luxembourg, den 3. april 1995.

På Rådets vegne

J. TOUBON

Formand

(1) EFT nr. L 31 af 4. 2. 1994, s. 29.
RÅDETS OG KOMMISSIONENS AFGØRELSE af 10. april 1995 om indgåelse af aftalen mellem De Europæiske Fællesskaber og regeringen for Amerikas Forenede Stater om anvendelsen af deres konkurrencelovgivning (95/145/EF, EKSF)

RÅDET FOR DEN EUROPÆISKE UNION, OG

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 87 og 235, sammenholdt med artikel 228, stk. 3, første afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 65 og 66,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Henvisningen til artikel 235 i traktaten om oprettelse af Det Europæiske Fællesskab er nødvendig, da aftalen omhandler fusioner og erhvervelser, som falder ind under Rådets forordning (EØF) nr. 4064/89 af 21. december 1989 om kontrol med virksomhedssammenslutninger (2), der hovedsagelig er baseret på nævnte artikel;

da konkurrenceproblemerne har en mere og mere international karakter, er det vigtigt at styrke det internationale samarbejde på dette område;

Kommissionen har i dette øjemed ført forhandlinger om en aftale med regeringen for Amerikas Forenede Stater om anvendelsen af De Europæiske Fællesskabers og Amerikas Forenede Staters konkurrencelovgivning;

denne aftale, herunder den fortolkende brevveksling, bør godkendes -

TRUFFET FØLGENDE AFGØRELSE:

Artikel 1

Aftalen mellem De Europæiske Fællesskaber og regeringen for Amerikas Forenede Stater om anvendelsen af deres konkurrencelovgivning, herunder den fortolkende brevveksling, godkendes hermed på Det Europæiske Fællesskabs og Det Europæiske Kul- og Stålfællesskabs vegne.

Teksten til aftalen og den fortolkende brevveksling, som er udfærdiget på engelsk, er knyttet til denne afgørelse.

Artikel 2

Aftalen anvendes med virkning fra den 23. september 1991.

Artikel 3

Rådets formand bemyndiges til at udpege den eller de personer, der er beføjede til at give regeringen for Amerikas Forenede Stater notifikation om godkendelse af aftalen på Det Europæiske Fællesskabs vegne og til at undertegne den fortolkende brevveksling.

Kommissionen udpeger den eller de personer, der er beføjede til at give regeringen for Amerikas Forenede Stater notifikation om godkendelse af aftalen på Det Europæiske Kul- og Stålfællesskabs vegne og til at undertegne den fortolkende brevveksling.

Udfærdiget i Luxembourg, den 10. april 1995.

På Rådets vegne

J. PUECH

Formand

På Kommissionens vegne

J. SANTER

Formand

(1) Udtalelse afgivet den 20. januar 1995 (EFT nr. C 43 af 20. 2. 1995) og den 17. marts 1995 (endnu af 10. 4. 1995).

(2) EFT nr. L 395 af 30. 12. 1989, s. 1 (Berigtiget i EFT nr. L 257 af 21. 9. 1990, s. 13).
RÅDETS AFGØRELSE af 10. april 1995 om midlertidig anvendelse af aftalen mellem Det Europæiske Fællesskab og Den Kinesiske Folkerepublik om handel med tekstilvarer, der ikke er omfattet af den bilaterale MFA-aftale om handel med tekstilvarer, som paraferedes den 9. december 1988, udvidet og ændret ved brevveksling, der paraferedes den 8. december 1992 (95/155/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særling artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger med Den Kinesiske Folkerepublik om en bilateral aftale om handel med tekstilvarer, der ikke er omfattet af den bilaterale MFA-aftale om handel med tekstilvarer, som paraferedes den 9. december 1988, ændret og udvidet ved brevveksling, der paraferedes den 8. december 1992;

denne aftale bør anvendes på et midlertidigt grundlag fra den 1. januar 1995 i afventning af afslutningen af de procedurer, der er nødvendige for indgåelsen heraf, dog under forudsætning af, at også Den Kinesiske Folkerepublik anvender aftalen midlertidigt -

TRUFFET FØLGENDE AFGØRELSE:

Eneste artikel

Aftalen mellem Det Europæiske Fællesskab og Den Kinesiske Folkerepublik om handel med tekstilvarer, der ikke er omfattet af den bilaterale MFA-aftale om handel med tekstilvarer, som paraferedes den 9. december 1988, ændret og udvidet ved brevveksling, der paraferedes den 8. december 1992, anvendes på et midlertidigt grundlag fra den 1. januar 1995 i afventning af den formelle indgåelse af aftalen, dog under forudsætning af, at også Den Kinesiske Folkerepublik anvender aftalen midlertidigt.

Teksten til aftalen er knyttet til denne afgørelse.

Udfærdiget i Luxembourg, den 10. april 1995.

På Rådets vegne

A. JUPPÉ

Formand
KOMMISSIONENS BESLUTNING af 24. marts 1995 om visse bindende tariferingsoplysningers gyldighed (Kun den tyske udgave er autentisk) (95/116/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 12, stk. 5, litra c), og artikel 249, stk. 4,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 3524/94 (3), særlig artikel 9, og

ud fra følgende betragtninger:

De bindende tariferingsoplysninger, der er anført i bilaget til denne beslutning, afviger fra andre bindende tariferingsoplysninger og vedrører tariferinger, som ikke er i overensstemmelse med de almindelige tariferingsbestemmelser vedrørende den kombinerede nomenklatur, der er fastsat i del I, afsnit I, litra A, i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (4), senest ændret ved Kommissionens forordning (EF) nr. 3115/94 (5);

de pågældende bindende tariferingsoplysninger bør ikke længere være gyldige, og følgelig må de toldmyndigheder, der har meddelt dem, hurtigst muligt ophæve dem og samtidig underrette Kommissionen herom;

i overensstemmelse med artikel 14, stk. 1, i forordning (EØF) nr. 2454/93 bør modtageren i givet fald have mulighed for i et bestemt tidsrum at påberåbe sig den bindende tariferingsoplysning, der således ophører med at være gyldig;

Gruppen for Told- og Statistiknomenklaturen under Toldkodeksudvalget har ikke afgivet udtalelse inden for den af formanden fastsatte frist -

VEDTAGET FØLGENDE BESLUTNING:

Artikel 1

De bindende tariferingsoplysninger, der er anført med referencer i første kolonne i skemaet i bilaget, og som de i anden kolonne anførte toldmyndigheder har meddelt, med angivelse af den tarifering, der er anført i tredje kolonne, bør ophæves hurtigst muligt og under alle omstændigheder senest fra enogtyvendedagen efter offentliggørelsen i De Europæiske Fællesskabers Tidende af denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 24. marts 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 346 af 31. 12. 1994, s. 1.

(4) EFT nr. L 256 af 7. 9. 1987, s. 1.

(5) EFT nr. L 345 af 31. 12. 1994, s. 1.

BILAG

>TABELPOSITION>
KOMMISSIONENS BESLUTNING af 7. april 1995 om visse beskyttelsesforanstaltninger over for fiskerivarer med oprindelse i Japan (Tekst af betydning for EØS) (95/119/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 19, og

ud fra følgende betragtninger:

Eksperter fra Kommissionen har aflagt besøg i Japan for at efterprøve produktions- og forarbejdningsbetingelserne for fiskerivarer, der udføres til EF; eksperterne konstaterede, at de garantier, som de japanske myndigheder officielt har givet, ikke bliver overholdt, og at produktions- og oplagringsbetingelserne for fiskerivarer viser alvorlige mangler i henseende til hygiejne og kontrol, som kan udgøre risici for beskyttelsen af folkesundheden;

Kommissionens beslutning 94/206/EF (2) forbød indførsel af partier af toskallede bløddyr og havsnegle med oprindelse i Japan, undtagen kammuslinger og andre Pectinidae, frosne eller forarbejdede;

det er vigtigt at suspendere indførsel af alle fiskerivarer med oprindelse i Japan, indtil der sker en forbedring af hygiejne- og kontrolbetingelserne for produktionerne;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder indførsel af partier af fiskerivarer af enhver form med oprindelse i Japan.

Artikel 2

Beslutning 94/206/EF ophæves.

Artikel 3

Medlemsstaterne tilpasser de foranstaltninger, de anvender på indførsler, for at bringe dem i overensstemmelse med denne beslutning. De underretter Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 7. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 99 af 19. 4. 1994, s. 44.
KOMMISSIONENS BESLUTNING af 18. maj 1995 om visse beskyttelsesforanstaltninger med hensyn til aber fra Zaire (Tekst af betydning for EØS) (95/171/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 18, og

ud fra følgende betragtninger:

Der er rapporteret forekomst af sygdommen Ebola i Zaire;

denne sygdoms tilstedeværelse udgør en alvorlig fare; der bør hurtigt træffes de nødvendige beskyttelsesforanstaltninger på EF-plan med hensyn til aber (simiae og prosimiae), der kommer fra Zaire;

som følge af situationen er det nødvendigt at suspendere indførsel af aber (simiae og prosimiae), der har oprindelse i, eller kommer fra Zaire;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne skal forbyde indførsel af aber (simiae og prosimiae), der har oprindelse i, eller kommer fra Zaire.

Artikel 2

Medlemsstaterne ændrer de foranstaltninger, de anvender i henseende til Zaire, for at efterkomme denne beslutning. De underretter Kommissionen herom.

Artikel 3

Denne beslutning finder anvendelse indtil den 31. juli 1995.

Artikel 4

Denne beslutning er rettet til medlemsstaterne.

Udfærdiget i Bruxelles, den 18. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.
KOMMISSIONENS BESLUTNING af 12. maj 1995 om ændring af beslutning 94/617/EF om vedtagelse af planen for tildeling til medlemsstaterne af midler, der skal afholdes over 1995-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet (95/169/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), særlig artikel 6,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (2), senest ændret ved forordning (EF) nr. 150/95 (3), særlig artikel 3, stk. 4, og artikel 6, stk. 2, og

ud fra følgende betragtninger:

Ved Kommissionens forordning (EØF) nr. 3149/92 (4), senest ændret ved forordning (EØF) nr. 2826/93 (5), fastsattes gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet;

ved Kommissionens beslutning 94/617/EF (6) vedtoges planen for tildeling af midler til medlemsstaterne for regnskabsåret 1995; eftersom de disponible bevillinger til gennemførelse af uddelingsprogrammer i regnskabsåret 1995 er blevet forhøjet, bør det yderligere beløb fordeles mellem medlemsstaterne;

for at de yderligere bevillinger kan blive anvendt bedst muligt, bør der tages hensyn til den faktiske udnyttelse i de foregående regnskabsår 1992, 1993 og 1994; nævnte beslutning 94/617/EF bør derfor ændres;

de i denne beslutning fastsatte foranstaltninger er i overensstemmelse med udtalelse fra de berørte forvaltningskomitéer -

VEDTAGET FØLGENDE BESLUTNING:

Artikel 1

Bilaget til Kommissionens beslutning 94/617/EF ændres til bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 352 af 15. 12. 1987, s. 1.

(2) EFT nr. L 387 af 31. 12. 1992, s. 1.

(3) EFT nr. L 22 af 31. 1. 1995, s. 1.

(4) EFT nr. L 313 af 30. 10. 1992, s. 50.

(5) EFT nr. L 258 af 16. 10. 1993, s. 11.

(6) EFT nr. L 245 af 20. 9. 1994, s. 23.

BILAG

Årlig uddelingsplan for regnskabsåret 1995

a) Mængde af hver type produkt, der kan udtages fra interventionslagre til uddeling i hver medlemsstat inden for de i litra b) nævnte beløb:

>TABELPOSITION>

b) Finansielle midler, der stilles til rådighed for planens gennemførelse i hver medlemsstat:

>TABELPOSITION>

c) De bevillinger, der er nødvendige for at dække omkostningerne ved intern EF-overførsel af interventionsprodukter, fastsættes til 2 mio. ECU.
KOMMISSIONENS BESLUTNING af 28. april 1995 om ændring af beslutning 93/436/EØF om særlige betingelser for import af fiskerivarer med oprindelse i Chile (Tekst af betydning for EØS) (95/164/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, stk. 5, og

ud fra følgende betragtninger:

Listen over de virksomheder og fabriksfartøjer, der er godkendt af Chile til import af fiskerivarer til EF, blev fastsat ved Kommissionens beslutning 93/436/EØF (2), senest ændret ved beslutning 94/675/EF (3); denne liste kan ændres, når den chilenske kompetente myndighed har fremsendt en ny liste;

den kompetente myndighed i Chile foreslog, at virksomhederne blev godkendt midlertidigt, så den kontrol, der er fastsat i artikel 6 i direktiv 91/493/EØF og i Kommissionens beslutning 94/356/EF (4), kunne blive etableret; de garantier, som den kompetente myndighed i Chile har givet, viser at kontrollens etablering skrider godt frem, men at det er nødvendigt at forlænge fristen for den fulde etablering indtil den 31. december 1995;

den chilenske kompetente myndighed har fremsendt en ny liste, hvor der er tilføjet otte virksomheder og et fabriksfartøj, slettet en virksomhed og syv fabriksfartøjer, og ændret informationen på en virksomhed;

det er nødvendigt at ændre listen over godkendte virksomheder og fabriksfartøjer i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag B til beslutning 93/436/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 202 af 12. 8. 1993, s. 31.

(3) EFT nr. L 268 af 19. 10. 1994, s. 22.

(4) EFT nr. L 156 af 23. 6. 1994, s. 50.

BILAG

»BILAG B

LISTE OVER GODKENDTE VIRKSOMHEDER OG FABRIKSFARTØJER

>TABELPOSITION>

>TABELPOSITION>
KOMMISSIONENS BESLUTNING af 20. april 1995 om ajourføring af listen over de selskaber, der er omfattet af Rådets direktiv 90/547/EØF om transit af elektricitet gennem de overordnede net (95/162/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/547/EØF af 29. oktober 1990 om transit af elektricitet gennem de overordnede net (1), senest ændret ved akten vedrørende Østrigs, Finlands og Sveriges tiltrædelse, særlig artikel 2, stk. 2,

efter samråd med den berørte medlemsstat, og

ud fra følgende betragtninger:

De eksisterende overordnede højspændingsnet til eltransport i medlemsstaterne og de selskaber, der er ansvarlige herfor, er opført på listen i bilaget til direktiv 90/547/EØF;

de selskaber, der råder over et højspændingsnet, skal medtages i listen; denne bør derfor ajourføres ved tilføjelse af Edison Termoelettrica og Edison for Italiens vedkommende -

VEDTAGET FØLGENDE BESLUTNING:

Artikel 1

Bilaget til direktiv 90/547/EØF affattes som angivet i bilaget til denne beslutning.

Artikel 2

Italien sætter de nødvendige love og administrative bestemmelser i kraft senest den 30. juni 1995. Italien underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 20. april 1995.

På Kommissionens vegne

Christos PAPOUTSIS

Medlem af Kommissionen

(1) EFT nr. L 313 af 13. 11. 1990, s. 30.

BILAG

»BILAG

Liste over selskaber og overordnede eltransportnet i Fællesskabet, som er omfattet af dette direktiv

>TABELPOSITION>